#

#  ΑΝΑΡΤΗΤΕΟ ΣΤΟ ΔΙΑΔΙΚΤΥΟ

# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 351/2011**

ΑΠΟΣΠΑΣΜΑ

Από το Πρακτικό 23/23-12-2011 της συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Κατακύρωση ανοικτού διεθνούς Δημόσιου Μειοδοτικού Διαγωνισμού για τη μεταφορά των μαθητών πρωτοβάθμιας και δευτεροβάθμιας εκπαίδευσης.**

Στην Αμαλιάδα, σήμερα 23-12-2011, ημέρα Παρασκευή και ώρα 11:00π.μ. στο Δημοτικό Κατάστημα του Δήμου Ήλιδας, συνήλθε σε τακτική συνεδρίαση η Οικονομική Επιτροπή, ύστερα από τη με αριθμό 43809/23/19-12-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

 **ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος 1. Μπιλίρης Νικόλαος – Μέλος
2. Χριστόπουλος Ιωάννης – Αντιπρόεδρος
3. Δούλος Παντελής - Μέλος
4. Νικολόπουλος Χρήστος – Μέλος
5. Ντάνασης Χαράλαμπος – Μέλος
6. Παπαδάτος Πέτρος – Μέλος
7. Προκόπης Πέτρος – Μέλος
8. Παναγιωτάρας Παναγιώτης - Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα οχτώ (8) μέλη και απόντα ένα (1) μέλος, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το 3ο θέμα της ημερήσιας διάταξης ανέφερε τα εξής:

Θέτω υπόψη σας το πρακτικό της επιτροπής διαγωνισμού στο οποίο αναφέρονται τα εξής:

*«Στην Αμαλιάδα και στο Λαζαράκειο Δημοτικό Μέγαρο, σήμερα στις 20 του μήνα Δεκεμβρίου, του έτους 2011, ημέρα Τρίτη και ώρα 09:30π.μ., οι παρακάτω:*

*1) Ζαχαρόπουλο Βασίλειο – Πρόεδρος της Επιτροπής Διαγωνισμού,*

*και από τους δημοτικούς υπαλλήλους:*

*2) Αναγνωστοπούλου Γεωργία,*

*3) Γκρίλλα Σωτήριο,*

*4) Κρίσπη Αθανάσιο*

*5) Ρούτση Χρήστο*

*που αποτελούν μέλη της επιτροπής για τη διενέργεια του διαγωνισμού: «Μεταφορά μαθητών πρωτοβάθμιας και δευτεροβάθμιας εκπαίδευσης Δήμου Ηλιδας για το σχολικό έτος 2011 - 2012», σύμφωνα με την 241/2011 Α.Ο.Ε. του ΔΗΜΟΥ ΗΛΙΔΑΣ, έλαβε υπόψη της :*

*1. Τις διατάξεις :*

*α. Του Ν. 3463/2006, περί «Κύρωση του Κώδικα Δήμων και Κοινοτήτων» (ΦΕΚ Α΄114/08.06.2006).*

*β. την παρ 4 του άρθρου 209 του Ν. 3463/06*

*γ. την παρ 3 του άρθρου 22 του Ν. 3536/07*

*δ. το άρθρο 15 του Π.Δ. 28/80 και το άρθρο 72 παρ. 1 περ. ε του*

 *Ν. 3852/10*

*ε. το άρθρο 70 παρ. 1 και τις λοιπές διατάξεις του ΠΔ 28/80/ΦΕΚ11Α*

*στ. το ΠΔ 60/2007*

*ζ. τις διατάξεις των Οδηγιών: 2004/18/ΕΚ, 2005/51/ΕΚ,*

 *2005/75/ΕΚ και του Ευρωπαϊκού Κοινοβουλίου και του*

 *Συμβουλίου της 16ης Νοεμβρίου 2005*

*2. Την 204/2011 διαπιστωτική Απόφαση Δημάρχου ΗΛΙΔΑΣ σχετικά αντικειμενική αδυναμία μεταφοράς των μαθητών με ιδιόκτητα μέσα του δήμου ΗΛΙΔΑΣ*

*3. Την 241/2011 της Οικονομικής Επιτροπής σχετικά με την κατάρτιση των όρων του διαγωνισμού και την σύσταση της επιτροπής διαγωνισμού*

*4. Την 257/2011 της Οικονομικής Επιτροπής σχετικά με την αναβολή του διαγωνισμού λόγω αστοχίας της μελέτης της Τεχνικής Υπηρεσίας, όσο αφορά τον υπολογισμό των δρομολογίων και του συνολικού κόστους αυτών.*

*5. Την 287/2011 της Οικονομικής Επιτροπής σχετικά με την κατάρτιση των όρων και την νέα ημερομηνία διεξαγωγής του διαγωνισμού.*

*6. Το 39651/1613/Δ4/1328 έγγραφο της οικονομικής υπηρεσίας του Δήμου ΗΛΙΔΑΣ σχετικά με την εγγραφή πίστωσης 305.445,98 € στον ΚΑ εσόδων 0619.02 με τίτλο «ΚΑΠ για την μεταφορά μαθητών» και αντίστοιχη πίστωση στον ΚΑ εξόδων 15.6413.00 με τίτλο «έξοδα μεταφοράς μαθητών».*

*7. Την 47/2011 Μελέτη της Τ.Υ. Δήμου Ήλιδας, που συντάχθηκε για τον σκοπό αυτό.*

*8. Το πρακτικό διεξαγωγής του Διαγωνισμού στις 19/12/2011*

*9. Την μοναδική προσφορά του ΚΤΕΛ Ν. ΗΛΕΙΑΣ.*

 *προβήκαμε στο άνοιγμα φακέλου της οικονομικής προσφοράς του ΚΤΕΛ Ν. ΗΛΕΙΑΣ, σύμφωνα με την 287/2011 Απόφαση της Οικονομικής Επιτροπής του Δήμου ΗΛΙΔΑΣ.*

*Η εξέταση τους έδειξε ότι η οικονομική προσφορά του ΚΤΕΛ Ν. ΗΛΕΙΑΣ είναι σύννομη και συμφωνεί με το άρθρο 24.2 της διακήρυξης που εγκρίθηκε με την 287/2011 Α.Ο.Ε., το δε ετήσιο συνολικό προσφερόμενο κόστος είναι €302.391,50 έναντι των € 305.445,98 της 47/2011 μελέτης της Τ.Υ. του Δήμου μας.*

 *Από τα ανωτέρω συνάγεται ότι βάσει της 287/2011 απόφαση της Οικονομικής Επιτροπής και με την διαδικασία που ακολουθήθηκε και λαμβάνοντας υπόψη τα ανωτέρω εισηγούμαστε στην Οικονομική Επιτροπή του Δήμου ΗΛΙΔΑΣ τη λήψη απόφασης για την έγκριση του αποτελέσματος του διαγωνισμού «Μεταφορά μαθητών πρωτοβάθμιας και δευτεροβάθμιας εκπαίδευσης Δήμου Ηλιδας για το σχολικό έτος 2011 - 2012» στο ΚΤΕΛ Ν. ΗΛΕΙΑΣ..»*

Η ψήφιση της πίστωσης θα γίνει μετά τον προσυμβατικό έλεγχο από το Ελεγκτικό Συνέδριο, στον Κ.Α.15.6413.00 με τίτλο έξοδα μεταφοράς μαθητών σύμφωνα με την υπ’ αριθμ. 780/15/25-8-2011 προέκθεση ανάληψης δαπάνης της Οικονομικής Υπηρεσίας του δήμου.

Η οικονομική επιτροπή αφού έλαβε υπόψη της:

* το άρθρο 72 του Ν.3852/2010,
* το πρακτικό του διαγωνισμού,
* Την δημοσίευση της περίληψης διακήρυξης στο με αριθμό 467/4-11-2011 Τεύχος Διακηρύξεων Δημοσίων Συμβάσεων της Εφημερίδας της Κυβέρνησης και στις εφημερίδες: Εφημερίδα ΓΕΝΙΚΗ ΔΗΜΟΠΡΑΣΙΩΝ, Εφημερίδα ΗΧΩ ΤΩΝ ΔΗΜΟΠΡΑΣΙΩΝ, Εφημερίδα ΠΑΤΡΙΣ, Εφημερίδα ΠΡΩΙΝΗ & Εφημερίδα ΠΡΩΤΗ,

ΑΠΟΦΑΣΙΖΕΙ Ομόφωνα

1. Εγκρίνει και κατακυρώνει το αποτέλεσμα του ανοικτού διεθνούς Δημόσιου Μειοδοτικού διαγωνισμού «Μεταφορά μαθητών πρωτοβάθμιας και δευτεροβάθμιας εκπαίδευσης Δήμου Ηλιδας για το σχολικό έτος 2011 - 2012» στον μοναδικό συμμετέχοντα ΄΄ΚΤΕΛ Ν. ΗΛΕΙΑΣ Α.Ε.΄΄ με ετήσιο συνολικό προσφερόμενο κόστος €302.391,50.
2. Αναθέτει τη μεταφορά μαθητών πρωτοβάθμιας και δευτεροβάθμιας εκπαίδευσης Δήμου Ηλιδας για το σχολικό έτος 2011 - 2012 στο ΚΤΕΛ Ν. ΗΛΕΙΑΣ Α.Ε. στο ποσό των €302.391,50 συμπεριλαμβανομένου του ΦΠΑ.

# Η απόφαση αυτή πήρε αύξοντα αριθμό 351/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 27-12-2011

**Ο ΠΡΟΕΔΡΟΣ**

**Βασίλειος Ζαχαρόπουλος**